*Ovo je članak o britanskom prekooceanskom brodu. Za druga značenja vidi Luzitanija*

**RMS Lusitania** bio je britanski prekooceanski brod izgrađen 1907. godine. Zajedno sa svojim blizancem RMS *Mauretania*, tada najveći i najbrži brod na svijetu. Torpediran i potopljen od njemačke podmornice *U-20*. kraj irske obale 7. svibnja 1915. što je bio jedan od povoda za ulazak Sjedinjenih Američkih Država u Prvi svjetski rat.

Izgradnja
---------

Izgrađen je u brodogradilištu *John Brown & Co. Ltd*, u Clydebanku, Škotska, za kompaniju *Cunard Line*, u doba velikog međunarodnog natjecanja velikih pomorskih kompanija iz Velike Britanije i Njemačke za osvanjem Plave vrpce, priznanja za najbrži putnički brod. Nazvan je po rimskoj provinciji Luzitaniji, koja se nalazila u današnjem Portugalu. Početkom 20. stoljeća najbrži prekooceanski brodovi bili su njemački, te se Velika Britanija nastojala vratiti u utrku. Istovremeno američki financijer J. P. Morgan planirao je kupiti sve sjevernoatlantske brodarske kompanije, ukljućujući i britansku *White Star Line*. 1903. predsjednik *Cunard Linea* Lord Inverclyde iskoristio je te prijetnje da bi kod britanske vlade isposlovao subvencije za izgradnju novih brodova. 

Porinuće Lusitanije.
Vlada je također pristala isplaćivati godišnje subvencije za održavanje brodova u stanju ratne spreme te za održavanje poštanske službe. Već na pokusnim vožnjama, Lusitania obara sve dotadašnje rekorde postavljene u pomorskoj industriji, te je otkriveno da velika brzina stvara snažne vibracije na krmi. Nakon potrebnih modifikacija brod je isporučen 26. kolovoza 1907.

Rana karijera
-------------

Do uvođenja u promet blizanca *RSM Mauretania* kasnije iste godine, najveći je i najbrži brod na svijetu. Već na svom prvom putovanju iz Liverpoola za New York preotima Plavu vrpcu za zapadni prelazak njemačkom transatlantiku *Detschland*, a u listopadu iste godine i za istočni od broda *Kaiser Wilhelm II.*. 

Lusitania u plovidbe .
Nakon dvogodišnjeg nadmetanja sa svojim blizancem za naslov najbžeg broda, *Mauretania* trajno osvaja naslov 1909. Za osmogodišnje službe obavio je 202 prelazaka Atlantika. 1909. sudjeluje u New Yorku na Hudson-Fulton Celebration, proslavi povodom 300 godina putovanja Henryja Hudsona po rijeci koja nosi njegovo ime, i 100 godina prvog parobroda *Clermont*, Roberta Fultona.

Rat i potapanje
---------------

Iako je 1913. prilagođen za tu namjenu, po izbijanju Prvog svjetskog rata, brod nije zapljenjen za prijevoz trupa, radi velike potrošnje goriva i prevelikih dimenzija, te nastavlja redovnu linijsku plovidbu između Europe i Sjeverne Amerike. Za vrijeme rata radi štednje goriva, broj putovanja je smanjen na jedno mjesečno i brzina je smanjena na 21 čvor. 

Potapanje Lusitanije (crtež).
Iako je i pri toj brzini to bio najbrži brod na svijetu, čak 10 čvorova brži od podmornica, poduzeta je serija mjera predostrožnosti: ime je izbrisano, tradicionalno crveni dimnjaci su ofarbani u crno, nije nosio zastave, i dr. 4. veljače 1915. Njemačka proglašava područje oko britanskih otoka ratnom zonom, i da će nakon 18. veljače biti potopljeni svi saveznički brodovi bez upozorenja. Unatoč tome i upozorenju koje je njemačko veleposlanstvo u Washigtonu objavila 22. travnja
 , Lusitania nastavlja sa redovnom plovidbom, te posljednji put isplovljava iz New Yorka 1. svibnja 1915. 
Torpediran je i potopljen od njemačke podmornice *U-20*. 7. svibnja, 11 do 15 km južno od rta Old Head of Kinsale.
Potapanje broda 1915. okrenulo je javno mišljenje protiv Njemačke, te je bilo jedan od glavnih razloga kasnijem ulasku SAD-a u rat. Recentno otkriće municije u olupini otvara mogućnost da je brod bio legitimni ratni cilj. Potapanje Lusitanije smatra se drugom najpoznatijom pomorskom katastrofom nakon potonuća *Titanica*.

Izvori
------

1. ↑  „RMS Lusitania Statistics". ocean-liners.com/.
2. ↑  „RMS Lusitania Statistics". ocean-liners.com/.
3. ↑  „RMS Lusitania 1 Specifications". economicexpert.com/. Arhivirano iz originala na datum 2008-10-12. Pristupljeno 2013-09-04.
4. ↑  „RMS Lusitania Statistics". ocean-liners.com/.
5. ↑  „A LUSITANIA TIMELINE". rmslusitania.info/.
6. ↑  „Feature Articles: RMS Lusitania: The Fateful Voyage". firstworldwar.com/.

Vanjske veze
------------

***RMS Lusitania*** na Wikimedijinoj ostavi

* theblueriband.com/ Arhivirano 2012-03-26 na Wayback Machine-u
* maritimequest.com
* lusitania.net
* atlanticliners.com
* ocean-liners.com/
* rmslusitania.info/

| * p
* r
* u
Cunard Line |
| --- |
| Sadašnja flota | 

RMS *Queen Mary 2* (2004.)  **•**  MS *Queen Victoria* (2007.)  **•**  MS *Queen Elizabeth* (2010.)
 |
| Bivši brodovi | 

RMS *Britannia* (1840.)  **•**  SS *Acadia* (1840.)  **•**  SS *Africa* (1850.)  **•**  SS *Aleppo* (1865.)  **•**  SS *Abyssinia* (1870.)  **•**  SS *Algeria* (1870.)  **•**  SS *Servia* (1881.)  **•**  RMS *Etruria* (1884.)  **•**  RMS *Umbria* (1884.)  **•**  RMS *Campania* (1892.)  **•**  RMS *Lucania* (1893.)  **•**  SS *Ivernia* (1899.)  **•** 
RMS *Carpathia* (1903.)  **•**  RMS *Carmania* (1905.)  **•**  RMS *Caronia* (1905.)  **•**  RMS *Lusitania* (1906.)  **•**  RMS *Mauretania* (1906.)  **•** RMS *Franconia* (1910.)  **•** 
RMS *Ascania* (1911.)  **•**  RMS *Albania* (1911.)  **•**  RMS *Ausonia* (1911.)  **•**  RMS *Laconia* (1912.)  **•**  RMS *Alaunia* (1913.)  **•**  RMS ''Aquitania'' (1913.)  **•**  SS *Orduna* (1914.)  **•**  SS *Empire Barracuda* (1918.)  **•** 
RMS *Albania* (1920.)  **•**  RMS *Antonia* (1921.)  **•**  RMS *Ausonia* (1921.)  **•**  RMS *Scythia* (1921.)  **•**  RMS *Andania* (1922.)  **•**  RMS *Berengaria* (1922.)  **•**  RMS *Laconia* (1922.)  **•**  RMS *Lancastria* (1922.)  **•**  RMS *Majestic* (1922.)  **•**  RMS *Ascania* (1923.)  **•**  RMS *Aurania* (1924.)  **•**  RMS *Alaunia* (1925.)  **•**  RMS *Carinthia* (1925.)  **•**  SS *Laurentic* (1927.)  **•**  RMS *Britannic* (1929.)  **•**  RMS *Georgic* (1934.)  **•**  RMS *Olympic* (1934.)  **•**  RMS *Queen Mary* (1936.)  **•**  RMS *Mauretania* (1939.)  **•**  MV *Empire Audacity* (1939.)  **•**  RMS *Queen Elizabeth* (1940.)  **•**  SS *Valacia* (1943.)  **•** 
RMS *Caronia* (1949.)  **•**  RMS *Saxonia* (1954.)  **•**  RMS *Ivernia* (1955.)  **•**  RMS *Carinthia* (1956.)  **•**  RMS *Sylvania* (1957.)  **•**  RMS *Alaunia* (1960.)  **•**  *Queen Elizabeth 2* (1967.)  **•** 
*Cunard Adventurer* (1971.)  **•**  *Cunard Ambassador* (1972.)  **•** 
*Ocean Countess* (1975.)  **•**  MS *Cunard Princess* (1976.)  **•**  MS *Sagafjord* (1983.)  **•**  MS *Caronia* (1983.)  **•**  MS *Royal Viking Sun* (1994.)
 |